b'\n_START_ARTICLE_\nVzporednost\n_START_PARAGRAPH_\nVzpor\xc3\xa9dnost je ena od temeljnih relacij, ki opisujejo medsebojno lego geometrijskih objektov (premic, ravnin)._NEWLINE_Premici p in q sta vzporedni, \xc4\x8de obe le\xc5\xbeita v isti ravnini in nimata nobene skupne to\xc4\x8dke. Zaradi sistemati\xc4\x8dnosti re\xc4\x8demo, da je poleg tega vsaka premica vzporedna tudi sama sebi. Vzporednost premic p in q se ozna\xc4\x8di kot p\xc2\xa0||\xc2\xa0q._NEWLINE_Premica in ravnina (v obi\xc4\x8dajnem trirazse\xc5\xbenem prostoru) sta vzporedni, \xc4\x8de nimata nobene skupne to\xc4\x8dke._NEWLINE_Dve ravnini (v obi\xc4\x8dajnem trirazse\xc5\xbenem prostoru) sta vzporedni, \xc4\x8de nimata nobene skupne to\xc4\x8dke. Tudi v tem primeru \xc5\xa1e dodatno re\xc4\x8demo, da je vsaka ravnina vzporedna sama sebi.'